Submitted by Communications on
RUSTENBURG LOCAL MUNICIPALITY
GO FOKODIWA GA TIRISO YA METSI
(WATER RESTRICTIONS: MAGALIES WATER SUPPLY AREAS)
Ka ntlha ya maemo a bolelo bo bo kwa godimo le dikomelelo tse di itemogetsweng mo tshimologong ya dikgakologo le selemo, tiriso ya metsi mo mafelong a tla latelang e tlhatlogetse kwa godimo thata mo e ka bakang tlhokego ya metsi gotlhelele mo dikarolong tsotlhe tse Mmasepala wa Rustenburg o o rebolang ditirelo tsa metsi teng e leng (Lethabong, Robega, Monakato, Phatsima, Rankelenyane, Maumong, Lekgalong, Bethanie, Modikwe, Barseba le Makolokwe). Go tlhokega kgotsa go fokotsega ga metsi go bakiwa ke maemo a bophasalatsi ba metsi e leng ditlamo tse di nang le kgolagano le Mmasepala a ba itemogelang ona a tiriso e feteletseng kgotsa e kwa godimo ya metsi mo setlheng se.
Ka ntlha ya seo go tlile go itemogelwa kgaogo ya metsi nako le nako mme maemo a feteletse mo go dirileng gore mafelo a a kailweng a amege thata. Mmasepala wa Rustenburg o dira boikuelo go baagi go dirisa metsi ka kelotlhoko le go a somarela tota. Baagi ba kopiwa gape gore ba senosetse ditshingwana tsa bona motshegare ka ntlha ya mogote o tseneletseng:
Baagi ba gakololwa gore kopo ya go fokodiwa ga metsi go gateletswe ke lefapha legolo la metsi le kgelelo ya leswe naga ka bophara gore tiriso ya metsi e fokodiwe ka 15%.
Ka ntlha ya maemo a leng teng mo mafelong a a kailweng fa godimo, kotlhao e tlile go fiwa baagi ba ba tsweletseng pele go nosetsa ditshingwana motshegare le go sa dirisane mmogo. Mmasepala o tlhomile mapodisi a Mmasepala a a tla netefatsang le go ela tlhoko gore baagi ba ikamanya le molao wa Mmasepala wa go dirisa metsi ka tshwanelo le go a somarela. Mmasepala o ikuela go baagi go dirisana mmogo le go thusa baagi ba ba amegileng.
Go solofetswe gore maemo a a tla itemogelwa go fitlha kwa bokhutlong ba ngwaga wa 2016, kgabagare Mmasepala o sa ntse o sekaseka maemo a itemogelwang le go netefatsa gore maemo a a seka a itemogelwa gape mo nakong e e tlang.
Baagi ba kopiwa gape gore ba tseye tlhokego e ya metsi tsiya. Baagi ba ba dirisang metsi a epilweng (Boreholes) ba tshwanetse go bontsha seo mo digotlong tsa bona. Mmasepala o rata go leboga badirisi ka go dirisana mmogo gape le go ka inelwa matsogo metsing ka matsapa a tlhodilweng.
Go ka batla go ka tlhaloganya dintlha dingwe leletsa mogala mo lefapheng la tlhokomelo ya badirisi la mmasepala mo nomoreng e latelang: (014) 590 3090; 3519; 3867 ka nako ngwe le ngwe (24hrs).
Missionary Mpheni House MICHAEL MOKGWAMME
Municipal Offices DIRECTOR: TECHNICAL SERVICES
P O Box 16
Rustenburg
0300
Notice No.: 76/2016
Ref: 14/1
eng_Latn sot_Latn tsn_Latn eng_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn zho_Hans eng_Latn lij_Latn sot_Latn unk eng_Latn snd_Arab